
	Comisia pentru buget, finanţe şi bănci

	
	Bucureşti,        

Nr. 22/65/21.05.2012


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.125/2011 pentru modificarea şi completarea Legii nr.571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 60 din  10 aprilie 2012.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/65/21.05.2012


RAPORT 
asupra proiectului de Lege pentru aprobarea Ordonanţei de urgenţă a Guvernului nr.125/2011 pentru modificarea şi completarea Legii nr.571/2003 privind Codul fiscal
Cu adresa nr. Plx 60 din 10 aprilie 2012, Biroul Permanent conform art.95 şi 115 din Regulamentul Camerei Deputaţilor, republicat, cu modificările şi completările ulterioare, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.125/2011 pentru modificarea şi completarea Legii nr.571/2003 privind Codul fiscal.
Prezentul proiect de lege are ca obiect de reglementare modificarea şi completarea Legii nr. 571/2003 privind Codul fiscal, cu modificările şi completările ulterioare, în scopul completării legislaţiei actuale cu reguli fiscale pentru contribuabilii care aplică Standardele Internaţionale de Raportare Financiară, al clarifiării tratamentului fiscal aplicabil contribuabililor inactivi sau a căror înregistrare în scopuri de TVA a fost anulată, precum şi pentru modificarea Legii nr. 95/2006 privind reforma în doemniul sănătăţii, cu modificările şi completările ulterioare.
La întocmirea raportului s-au avut în vedere avizele Consiliului legislativ şi Comisiei juridice, de disciplină şi imunităţi.
Proiectul de Lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Liviu Voinea – secretar de stat la M.F.P.
Raportul comisiei a fost adoptat cu majoritatea membrilor prezenţi la dezbatere. 

In urma dezbaterii, în şedinţa din data de 21.05.2012 , comisia propune supunerea spre dezbaterea şi adoptarea Plenului Camerei Deputaţilor a proiectului de Lege pentru aprobarea Ordonanţei de urgenţă a Guvernului nr.125/2011 pentru modificarea şi completarea Legii nr.571/2003 privind Codul fiscal, în forma prezentată de Senat.
	PREŞEDINTE,

Maria Eugenia Barna 

	SECRETAR,

Nicolae Bud


Întocmit,

Consilier parlamentar Ene Giorgiana

